Лагатып ЮНФПА
**Фонд Арганізацыі Аб’яднаных Нацый у галіне народанасельніцтва** (**ЮНФПА**) — арганізацыя ААН. ЮНФПА заяўляе, што «з’яўляецца вядучым агенцтвам ААН у галіне стварэння свету, дзе любая цяжарнасць будзе пажаданай, кожнае нараджэнне бяспечнае і патэнцыял кожнага маладога чалавека рэалізаваны». Іх праца ўключае ў сябе паляпшэнне рэпрадуктыўнага здароўя; у тым ліку стварэнне нацыянальных стратэгій, а таксама кантроль над нараджальнасцю шляхам прадастаўлення тавараў і паслуг. Арганізацыя вядома сваёй сусветнай кампаніяй па барацьбе з дзіцячымі шлюбамі, акушэрскімі фістуламі і жаночым абразаннем.

ЮНФПА падтрымлівае праграмы ў больш чым 150 краінах і раёнах чатырох геаграфічных рэгіёнаў: арабскіх краін і Еўропы, Азіі і Ціхага акіяна, Лацінскай Амерыкы і Карыбскага мора і Афрыцы на поўдзень ад Сахары. Арганізацыя уваходзіць у склад групы развіцця ААН і склад выканаўчага камітэта.

Паходжанне
----------

ЮНФПА распачаў сваю дзейнасць у 1969 годзе як **Фонд Арганізацыі Аб’яднаных Нацый па насельніцтве** пад кіраўніцтвам Фонду развіцця ААН. З 1971 года фонд падпарадкоўваецца Генеральнай Асамблеі ААН.

У 1987 годзе арганізацыя змяніла назву на сучасную.

ЮНФПА і мэты ўстойлівага развіцця
---------------------------------

У верасні 2015 года 193 дзяржавы-члены Арганізацыі Аб’яднаных Нацый аднагалосна прынялі Мэты ўстойлівага развіцця, якія ўключаюць з 17 пунктаў, накіраваных на ўдасканаленне свету на працягу наступных 15 гадоў. Гэтыя мэты накіраваны на ліквідацыю беднасці, дыскрымінацыі і гвалту, зніжэнне ўплыва на навакольнае асяроддзе, каб уступіць у эпоху стабільнага развіцця для ўсіх людзей ва ўсім свеце.

Мэты ўстойлівага развіцця патрабуюць велізарных намаганняў усіх краін на ўсіх кантынентах, але яны дасягальныя. ЮНФПА супрацоўнічае з урадамі розных дзяржаў, партнёрамі і іншымі ўстановамі ААН для непасрэднага рашэння шматлікіх задач — у прыватнасці, мэты 3 (пытанні аховы здароўя), мэты 4 (пытанні адукацыі) і мэты 5 (пытанні гендэрнай роўнасці). Арганізацыя ўносіць свой уклад у дасягненне і іншых мэтаў.

Кіраўнікі
---------

Выканаўчыя дырэктары і намеснікі генеральнага сакратара ААН:

* 1969—1987 — Рафаэль М. Салас (Філіпіны);
* 1987—2000 — доктар Нафіс Садык (Пакістан);
* 2000—2010 — Торая Ахмед Абайд (Саудаўская Аравія);
* 2011—2017 — Бабатундэ Асатымехін (Нігерыя);
* 2017 — наш час — Наталля Канем (Панама).

Паслы добрай волі
-----------------

Мецэнатам Фонду з’яўляецца кронпрынцэса Мэры Дацкая.

Паслы добрай волі:

* Катарына Фуртаду;
* Гёдэле Лікенс;
* Сангай Чодэн;
* Эшлі Джад;
* Прынцэса Басма бін Талал.

Галіны працы
------------

ЮНФПА з’яўляецца буйнейшай у свеце крыніцай фінансавання праграм бяспекі народанасельніцтва і рэпрадуктыўнага здароўя. Фонд працуе з урадавымі і няўрадавымі арганізацыямі ў больш чым 150 краінах, падтрымліваючы праграмы, дзейнасць якіх накіравана на:

* дапамогу маладым людзям самастойна і добраахвотна планаваць колькасць дзяцей;
* пазбяганне непажаданых цяжарнасцяў;
* забяспечэнне бяспечнасці цяжарнасці і родаў;
* пазбяганне распаўсюджвання інфекцый, якія перадаюцца палавым шляхам;
* памяншэнне гвалту у дачыненні да жанчын;
* садзейнічанне выкарыстання кантролю над нараджальнасцю.

Паводле ЮНФПА, гэтыя элементы запяспечваюць права на «рэпрадуктыўнае здароўе», што значыць фізічнае, псіхічнае і сацыяльнае здароўе рэпрадукцыйнай сістэмы.

Фонд інфармуе па гэтых пытаннях і падтрымлівае намаганні задавальнення гэтых патрэб, выступае за пільную ўвагу да праблем насельніцтва і дапамагае развітым краінам распрацоўваць палітыку і нацыянальную стратэгію ў галіне ўстойлівага развіцця.

### Як працуе ЮНФПА

ЮНФПА як і іншыя ўстановы Арганізацыі Аб’яднаных Нацый супрацоўнічае з дзяржавамі, суполкамі, няўрадавымі арганізацыямі, фондамі і прыватным сектарам, каб павысіць інфармаванасць і атрымаць падтрымку і рэсурсы, неабходныя для дасягнення місіі па забеспячэнню правоў насельніцтва.

За 2016 год ЮНФПА атрымаў фінансаванне ад дзяржаў і прыватнага сектара 848 мільёнаў долараў. Сума расходуецца на асноўныя рэсурсы арганізацыі (353 мільёна долараў) і на канкрэтныя праграмы і ініцыятывы (495 мільёнаў долараў).

Іншыя агенцтвы і структуры ААН у галіне народанасельніцтва
----------------------------------------------------------

Органы ААН, якія валодаюць кампетэнцыяй у галіне народанасельніцтв:

* Камісія па народанасельніцтве і развіцці
* Дэпартамент эканамічных і сацыяльных спраў ААН

Зноскі
------

1. ↑  About us - UNFPA - United Nations Population Fund **(нявызн.)**. Праверана 21 December 2016.
2. ↑   Retrieved 16 July 2018.
3. ↑  UNFPA in the United Nations System **(нявызн.)**.  United Nations Population Fund.
4. ↑
5. ↑
6. ↑
7. ↑  Sustainable development goals - United Nations **(нявызн.)**. Праверана 21 December 2016.
8. 1 2  "Ministry of Social Solidarity announces national strategy for birth control". *Daily News Egypt*. 27 May 2018. Праверана 16 October 2018.

Спасылкі
--------

* unfpa.org — афіцыйны сайт

|  |  |
| --- | --- |
| ⚙️   У сацыяльных сетках | Facebook · Twitter · Twitter |
| Фота, відэа і аўдыё | Instagram · YouTube |
| Слоўнікі і энцыклапедыі | Вялікая каталанская · Вялікая нарвежская · Britannica (онлайн) |
| 

| Нарматыўны кантроль |
| --- |
| BIBSYS: 90558884 · BNE: XX88409 · BNF: 11872728x · CiNii: DA06186342 · GND: 5096863-4 · ISNI: 0000000119411748, 0000000122596552 · LCCN: n89625214 · LNB: 000020957 · Microsoft: 78934096 · NDL: 00328963 · NKC: kn20010710018, ko2002101456 · NLA: 35632716 · NUKAT: n00010456 · PTBNP: 151599 · LIBRIS: 300773 · SUDOC: 027638855 · VIAF: 130846754, 312835193 |

 |

| ⛭Арганізацыя Аб’яднаных Нацый (ААН) |
| --- |
| Галоўныя органы | 
* Генеральная Асамблея
* Савет Бяспекі
* Эканамічны і Сацыяльны Савет
* Сакратарыят
* Савет па апецы
* Міжнародны суд

 |
| Членства | 
* Дзяржавы — члены
* Назіральнікі

 |
| Спецыялізаваныяустановы | 
* СМА
* СААЗ
* САІУ
* СПС
* ІКАА
* ІМА
* ІФАД
* ШАГІ
* МАР
* МБРР
* МВФ
* МАП
* МСЭ
* МФК
* МЦУІС
* ФАА
* ЮНВТА
* ЮНЕСКА
* ЮНІДА
* UNPA

 |
| Дапаможныя органы | 
* Ваенна-штабны камітэт
* Кампенсацыйная камісія
* МТБЮ
* МТР
* ЮНМАВІК
* ЮНСІТРАЛ
* СПЧ

 |
| Кансультатыўныя органы | 
* Камісія па мірабудаўніцтве

 |
| Праграмы і фонды | 
* БАДАП
* СХП
* ААН-Хабітат
* ПРААН
* УВКБ
* ЮНДКП
* ЮНЕП
* ЮНІСЕФ
* ЮНКТАД
* ЮНФПА

 |
| Навучальныя і навукова-даследчыя інстытуты | 
* МННІПЖ
* ЮНІДІР
* ЮНІКРІ
* ЮНІТАР
* ЮНРІСД

 |
| Іншыя арганізацыі | 
* УВКПЧ
* ЮНЭЙДС
* УНЗААН
* КПЧ
* КРМ

 |
| Іншыя мэтавыя фонды | 
* ФМПААН
* ФДААН

 |
| Звязаныя органы | 
* МАГАТЭ
* АЗХЗ
* АДУЗЯВ падрыхтоўчая камісія

 |
| Аддзяленні | 
* ЮНАВ
* ЮНАГ
* ЮНАН

 |
| Дэпартаменты, кіраванні | 
* ДПР
* ДГАКК
* ДАБ
* ДГІ
* ДАПМ
* ДПП
* ДК
* ДЭСП
* КВПНРМ
* КГС
* УКГП
* УПП
* УСУН
* ЮНАДК

 |
| Гл. таксама | 
* Рэзалюцыі
	+ ГА
	+ СБ
* Гісторыя
* Штаб-кватэра
* Генеральны сакратар
* Сцяг
* Статут
* Дзень ААН
* Міжнародныя гады

 |